CELEX: C2004/156/10
Language: sk
Date: 2004-06-12 00:00:00
Title: Vec C-174/04: Žaloba podaná 13. apríla 2004 Komisiou Európskych spoločenstiev proti Talianskej republike

12.6.2004   
            
            
               SK
            
            
               Úradný vestník Európskej únie
            
            
               C 156/5
            
         Žaloba podaná 13. apríla 2004 Komisiou Európskych spoločenstiev proti Talianskej republike
   (Vec C-174/04)
   (2004/C 156/10)
   Komisia Európskych spoločenstiev zastúpená Enrico Travesa a Claudio Loggi, splnomocnenými zástupcami, podala 13. apríla 2004 na Súdny dvor Európskych spoločenstiev žalobu proti Talianskej republike.
   Komisia Európskych spoločenstiev navrhuje, aby Súdny dvor:
   
               —
            
            
               rozhodol, že dekrét-zákon č. 192 z 25. mája 2001, zmenený na zákon č. 301 z 20. júla 2001 s názvom „Potrebné ustanovenia k ochrane záujmov pri liberalizácií a privatizácii osobitných oblastí verejných služieb“ pokiaľ ustanovuje automatické zrušenie hlasovacieho práva vzťahujúceho sa na akcie, ktoré presahujú limit 2 percent zo základného imania spoločností pôsobiacich na trhu s elektrinou a plynom je v rozpore s článkom 56 zmluvy ES;
            
         
               —
            
            
               zaviazal Taliansku republiku nahradiť trovy konania.
            
         Žalobné dôvody a hlavné argumenty
   Dekrét-zákon 192/2001 je v rozpore s článkom 56 zmluvy ES, pretože ustanovuje automatický zákaz hlasovacieho práva vzťahujúceho sa na akcie, ktoré presahujú limit 2 percent zo základného imania spoločnosti pôsobiacej na trhu s elektrinou a plynom. Uvedený limit spôsobuje rozdielne a obmedzujúce zaobchádzanie s investíciami osobitnej kategórie investorov, ktorej sa bráni v slobodnom pohybe kapitálu v Európskej únii. Osobitne, uvedené obmedzenie odrádzajú potencionálneho verejného záujemcu, ktorý má záujem na účasti v takejto spoločnosti a neumožňujú mu skutočnú účasť na rozhodovaní v takejto spoločnosti a ovplyvňovanie jej riadenia.